《别才仲》
宋代·吕本中

忆子丱角时，单衣小襦褂。见我不能拜，笑语多自误。

初看读孝经，旋即绝文字。先姑谓我言，尔曹颇相似。

悠悠二十年，历历眼中事。江河坐乖隔，清□谩佳句。

堂堂曾定州，许尔天下士。自尔忧患多，颇复慰漂寓。

故人薄□肠，子犹披情素。胸次磈礧尽，皆是济世具。

从来人中英，俗子眼中刺。子行多邅回，无与此曹遇。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。